નોર્ડિક દેશો દુનિયાના સૌથી ખુશ દેશોમાં હંમેશાં ટોપ 5માં સ્થાન પ્રાપ્ત કરે છે

આ યાદી જીવન, સામાજિક મદદ, ભ્રષ્ટાચાર, આવક, સ્વતંત્રતા અને ભરોસો તેમજ સ્વસ્થતાના આધારે બનાવવામાં આવે છે. 

આ રિપોર્ટ જણાવે છે કે જુદા જુદા દેશો કેવી રીતે ખુશ રહે છે અને તેમને યાદીમાં કેવી રીતે સ્થાન મળે છે. 

જોવા જઈએ તો ગત વર્ષની જેમ આ વર્ષે પણ દુનિયાના સૌથી ખુશ 10 દેશોમાં નૉર્ડિક દેશોનો જ સમાવેશ થયો છે- ફિનલૅન્ડ, ડેનમાર્ક, નોર્વે, આઇસલૅન્ડ અને સ્વિડન. 

ખુશ દેશોની યાદી જાહેર થઈ, તે તો જૂની વાત છે. પણ હવે જાણવા જેવી બાબત એ છે કે આ દેશો ખુશ રહે છે કેવી રીતે, અને તેનાથી પણ મોટો સવાલ કે શું આ દેશો ખરેખર ખુશ છે?

તમે આ વાંચ્યું કે નહીં?

યાદીમાં ટોચનું સ્થાન

છેલ્લાં ઘણાં સમયથી નૉર્ડિક દેશો આ યાદીમાં ટોચનું સ્થાન ધરાવે છે. 

અને તેનું કારણ છે ત્યાં લેવામાં આવતો ટૅક્સ. આ દેશોમાં ટૅક્સ વધારે છે એટલે આ દેશોમાં રહેતાં લોકોનાં જીવનની ગુણવત્તા ખૂબ સારી છે. 

ઉદાહરણ તરીકે એક વ્યક્તિ અહીં તેમની આવકનો 51.5% ભાગ ટૅક્સમાં આપે છે. 

આ પૈસા પછી સોસાયટીને સારી બનાવવામાં ખર્ચાય છે. આ સિવાય તે જ ટૅક્સમાંથી તેમને ફ્રી યુનિવર્સિટી... બીજા 4000 અક્ષરો માટે લેખ ચાલુ રાખો:
શિક્ષણ, ફ્રી સ્વાસ્થ્ય સુવિધાઓ, પેરેન્ટલ લીવ (બાળકના જન્મ સમયે માતાપિતાને મળતી રજા) અને બેરોજગારી સમયે મળતાં ફાયદા જેવી સુવિધાઓ મળે છે. 

આ દેશોમાં બાળકોનાં માતાપિતા માટે ખૂબ સારી જોગવાઈઓ છે, જેમાં મફત ડૅ કેરનો સમાવેશ થાય છે. 

આ દેશો મહિલાઓની થતી પ્રગતિ મામલે પણ ગર્વ અનુભવે છે. 

ફિનલૅન્ડ દુનિયાનો બીજો એવો દેશ હતો કે જેણે મહિલાને મત આપવાનો અધિકાર આપ્યો હતો અને પહેલો એવો દેશ પણ હતો કે જેણે મહિલાને રાજકીય અધિકારો આપ્યા હતા. 

ફિનલૅન્ડમાં 41.5% સાંસદ મહિલા છે. 

'હિગ્ગી'

હવે તમે કહેશો કે આ 'હિગ્ગી' શું છે. તો આ એક ડેનિશ શબ્દ છે જેનો મતલબ છે ગપશપ. 

આ કૉન્સેપ્ટ સંબંધોનાં મહત્ત્વ અંગે છે. જેમાં કોઈ વસ્તુઓનો સમાવેશ થતો નથી. 

ઉદાહરણ તરીકે શિયાળાની ઠંડી રાતમાં ગરમ સ્વેટર પહેરીને આગ પાસે બેસીને ચાની ચુસ્કી લગાવવી અને કોઈ સાથે વાતો કરવી. આ હિગ્ગીનો પરફેક્ટ આઇડીયા છે. 

સ્વીડન, નોર્વે, અને ફિનલૅન્ડ પાસે અલગ અલગ પ્રકારની હિગ્ગીના આઇડિયા છે. 

ફિનલૅન્ડમાં 'સૌનાસ' નામની પ્રથા છે, જેમાં લોકો એકબીજા સાથે મળીને વાતો કરે છે. જો કે તેમા કેટલાંક કડક નિયમ અને કાયદા પણ છે. 

આ તરફ સ્વીડનમાં લોકો 'ફીકા' નામની પ્રથાનું અનુસરણ કરે છે. ફીકાનો મતલબ છે કૉફી. અને આ પ્રથાનું અનુસરણ કરવાનો મતલબ છે ફરજિયાતપણે એક કલાક સામાજિક પ્રવૃત્તિઓમાં વિતાવવો. જેમાં લોકો એકબીજા સાથે વાતચીત કરી શકે. 

ખુશી વ્યક્ત કરવી

કેટલાંક ફિનલૅન્ડનાં લોકો કહે છે કે જે વસ્તુઓથી દેશ ખુશ હોવાનું નક્કી થાય છે, તે ખરેખર વાસ્તવિક ખુશીમાં દેખાતા નથી. તે જીવનની ગુણવત્તામાં જોવા મળે છે. 

તેમની દલીલ છે કે આ પરિબળો ખરેખર ખુશીની ભાવનાની નોંધ લેતા નથી, જે દરેક વ્યક્તિમાં અલગ અલગ હોય છે. 

ગત વર્ષે નૉર્ડિક કાઉન્સિલ ઑફ મિનિસ્ટર્સ અને કોપેનહેગનના હૅપ્પીનેસ રિસર્ચ ઇન્સ્ટિટ્યૂટનું કહેવું હતું કે નૉર્ડિક દેશોની ખુશીઓના ટાપુ તરીકે જે ઓળખ છે તેના કારણે કેટલાક લોકો માટે મુશ્કેલી પણ ઊભી થઈ રહી છે, ખાસ કરીને યુવાનો માટે.

સંશોધકોએ 2012-2016ના આંકડા પર પણ નજર કરી કે જેનાથી ખુશીઓના સુપરપાવર ગણાતા દેશની વધુ સારી રીતે તસવીર ઊભી કરી શકાય. 

તેમાં જાણવા મળ્યું કે 12.3% નૉર્ડિક વિસ્તારના લોકો મુશ્કેલીનો સામનો કરી રહ્યાં છે, કે જેમાં 13.5% લોકો યુવાનો હતા. 

માનસિક સ્વાસ્થ્ય પણ એક પરિબળ

સંશોધકોનું માનવું છે કે માનસિક સ્વાસ્થ્ય સારું જીવન મેળવવાના રસ્તામાં સૌથી મહત્ત્વપૂર્ણ અને મોટો અવરોધ છે....